**Ανακοίνωση έναρξης υποβολής αιτήσεων για τη συμμετοχή στην Πράξη «Πρακτική Άσκηση Φοιτητών του ΔΠΘ» με κωδ. ΟΠΣ 5033025**

Το Τμήμα Γλώσσας, Φιλολογίας και Πολιτισμού Παρευξείνιων Χωρών ανακοινώνει τη διαδικασία έναρξης υποβολής των αιτήσεων για **56** θέσεις πρακτικής άσκησης για το ακαδημαϊκό έτος 2021-2022, στο πλαίσιο της Πράξης με τίτλο «Πρακτική Άσκηση Φοιτητών του Δημοκρίτειου Πανεπιστημίου Θράκης.» και κωδ. ΟΠΣ 5033025, το οποίο εντάσσεται στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία» που συγχρηματοδοτείται από το Ευρωπαϊκό Κοινωνικό Ταμείο.

Η περίοδος εκπόνησης της Πρακτικής Άσκησης ορίζεται σε τρεις (3) διμηνιαίους κύκλους κατά τις χρονικές περιόδους **Α ΠΕΡΙΟΔΟΣ:** **14/02/2022- 15/04/2022, Β ΠΕΡΙΟΔΟΣ: 01/04/2022-31/05/2022, Γ ΠΕΡΙΟΔΟΣ: 01/07/2022-31/08/2022** σε φορείς υποδοχής του ιδιωτικού ή δημόσιου τομέα με έμφαση στον ιδιωτικό τομέα.

Οι φοιτητές/τριες που επιθυμούν να συμμετάσχουν θα πρέπει να υποβάλουν ηλεκτρονικά την αίτησή τους, μπαίνοντας με τα στοιχεία του ιδρυματικού τους λογαριασμού στο Π.Σ. της Πρακτικής Άσκησης στην κάτωθι διεύθυνση: <https://praktiki.rescom.duth.gr/>

Η διάρκεια υποβολής των αιτήσεων ορίζεται από **10/12/2021** έως **19/12/2021** και ώρα **23:55**

Η εκπρόθεσμη υποβολή αποτελεί αιτία αποκλεισμού από το πρόγραμμα.

Μετά την αξιολόγηση των αιτήσεων από την επιτροπή πρακτικής άσκησης του Τμήματος, και μέσα σε διάστημα 10 ημερών, θα ανακοινωθούν τόσο στην ιστοσελίδα του Τμήματος (<https://bscc.duth.gr>) όσο και στη σελίδα της Πρακτικής Άσκησης: <https://praktiki.duth.gr/> τα προσωρινά αποτελέσματα καθώς και η περίοδος υποβολής των ενστάσεων, τηρώντας τα μέτρα για την προστασία των προσωπικών δεδομένων των συμμετεχόντων.

Οι ενστάσεις υποβάλλονται μέσα σε διάστημα 5 ημερών από την ημερομηνία ανάρτησης των προσωρινών αποτελεσμάτων, στη Γραμματεία του Τμήματος και λαμβάνουν αριθμό πρωτοκόλλου.

Το ακριβές διάστημα των ενστάσεων θα οριστεί στην ανακοίνωση των προσωρινών αποτελεσμάτων.

Στη συνέχεια θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

Τα κριτήρια μοριοδότησης για τη συμμετοχή στην Πρακτική Άσκηση, είναι θεσπισμένα από τη Συνέλευση του Τμήματος. Για να λάβετε γνώση αυτών παρακαλώ ακολουθήστε τον κάτωθι σύνδεσμο: <https://bscc.duth.gr/wp-content/uploads/2021/11/%CE%9A%CE%B1%CE%BD%CE%BF%CE%BD%CE%B9%CF%83%CE%BC%CF%8C%CF%82-%CE%A0%CF%81%CE%B1%CE%BA%CF%84%CE%B9%CE%BA%CE%AE%CF%82-%CE%86%CF%83%CE%BA%CE%B7%CF%83%CE%B7%CF%82.pdf>

**Η Επιστημονικά Υπεύθυνη του Τμήματος**

Αμοιρίδου Στεφανία